ສະຫະປະຊາຊາດ ຂໍເຂົ້າໄປກວດ ໃນມຽນມາ
ອົງການພະລັງານປະລະມະນູສາກົນ ຂໍເຂົ້າໄປກວດ ສະຖານທີ່ສົງໄສທາງນິວເຄລຍ ໃນມຽນມາ
ພະແນກການຕິດຕາມຊິ້ງຊອມທາງດ້ານນິວເຄລຍຂອງອົງການສະຫະປະຊາຊາດໄດ້ຮ້ອງຂໍ ໃຫ້ມຽນມາ ອະນຸຍາດໃຫ້ຄະນະກວດກາຂອງສະຫະປະຊາຊາດເຂົ້າໄປກວດເບິ່ງສະຖານທີ່ ສົງໄສທາງດ້ານນິວເຄລຍ ຢູ່ໃນປະເທດດັ່ງກ່າວ ເມື່ອໄວໆມານີ້ ອົງການພະລັງານປະລະມະນູສາກົນ ໄດ້ສົ່ງຈົດໝາຍຢ່າງເປັນທາງການສະ ບັບນຶ່ງ ໄປຍັງລັດຖະບານມຽນມາ ເພື່ອຂໍຮ້ອງ ເຂົ້າໄປກວດເບິ່ງສະຖານທີ່ສົງໄສຕ່າງໆ ອົງການສະຫະປະຊາຊາດ ສົງໄສມາເປັນເວລາຫຼາຍໆປີແລ້ວວ່າ ມຽນມາມີໂຄງການນິວ ເຄລຍລັບ ໂດຍໄດ້ຮັບການສະໜັບສະໜຸນ ຈາກເກົາຫຼີເໜືອ ເຖິງແມ່ນໃນໄລຍະຜ່ານມາ ອົງການພະລັງງານປະລະມະນູສາກົນ ໄດ້ຮ້ອງຂໍໃຫ້ມຽນມາ ສົ່ງຂໍ້ມູນຕ່າງໆກ່ຽວກັບໂຄງການນິວເຄລຍທີ່ອາດເປັນໄປໄດ້ນັ້ນໃຫ້ແກ່ຕົນ ແຕ່ອົງການ ດັ່ງກ່າວ ກໍບໍ່ເຄີຍຂໍຮ້ອງ ເພື່ອເຂົ້າໄປກວດກາ ຢ່າງເປັນທາງການເລີຍ